Bénouville kastélyában született, ahol édesanyja Madeleine Lenormand 16 éves lányként adott neki életet. Apja egy Erich nevű német katona, aki hegedűs és karmester volt. 1980 decemberében telefonhívást kapott számára addig ismeretlen féltestvérétől, akkor tudta meg hogy ki az édesapja. Ezt követően írta meg "Warum mein Vater" című dalát. Tizenkét évesen írta első dalát "Le Vagabond" címmel. Első lemeze 1968-ban jelent meg, s ugyanebben az évben két dalt írt Brigitte Bardot számára. 1988-ban képviselte Franciaországot az Eurovíziós Dalfesztiválon "Chanteur de charme" c. számával. 2003-ban Franciaországban és Quebec-ben koncertezett, majd 2007-ben jelent meg életrajza "Je suis né à vingt ans" (20 évesen születtem) címmel, valamint "Je vous reparlerai d'amore" című válogatásalbuma. Négy gyermeke van: Mathieu, Justine, Clémence és Victor.